[{"text_idx": "#000001", "text": "Gero eta gehiago dira goi mailako saskibaloian aritzen diren euskal taldeak, eta ez nola nahi ere! Azken denboraldietan sailkapenaren erdialdetik gorako postuetan mantentzen ari dira talde hauek, aurrekontu eta baliabide handiagoak dituzten taldeei duin aurre eginez."}, {"text_idx": "#000003", "text": "LF Endesako lehen postuak euskal taldeen erronka\nLointek Gernika Bizkaia (Gernika) da azken denboraldietan emaitza onenak lortu dituenak eta egin dituzten fitxaketekin, taldea indartu eta maila altuagoan lehiatzeko moduan egongo dira aurten. Naiara Diez eta Itziar Ariztimun\u0303oren taldeari, Roso\u0301 Buch Rossel, Paula Ginzo eta Nadia Colhado batu dira, besteak beste."}, {"text_idx": "#000004", "text": "Gernikako taldeari jarraiki eta maila berdinean lehiatuko dira aurten ere Kutxabank Araski (Gasteiz) eta IDK Euskotren (Donostia)."}, {"text_idx": "#000008", "text": "Egoera dela eta, denboraldia amaitu zen bezala, talde nafarrak ezin izan zuen saskibaloiaren maila gorenera igotzeko aukerarik izan, urte osoan zehar joko eta emaitza paregabeak lortu arren."}, {"text_idx": "#000010", "text": "Erran ohi da final bat etxean jokatzea bezalakorik ez dagoela, eta horren adibide da Espainiako Super Copan ikusi zena. Oker ez banago, lehenengo aldia izan da emakumezkoen saskibaloiko txapelketa eta, oro har norgehiagoka bat, Miribillan jokatu dela."}, {"text_idx": "#000012", "text": "Oso gutxik espero zuten Gernikak Valentzia garaitu izana (talde honen aurrekontua, ligako altuenetakoa da eta aurten esperientzia handiko jokalariz indartu dute taldea) eta Mario Lopezen taldea Perfumerias Avenidaren aurka lehiatu zen finalean. Oso oso final lehiatua izan bazen ere, asko nabarmendu zen Salamankakoek final eta tankerako partidu berezietan duten esperientzia, gernikarrak 50-66 garaituz."}, {"text_idx": "#000013", "text": "27 urteko baran\u0303aindarra. Marisaltsera izatez eta bokazioz. Barrez lehertu arte kroketarena egitea gustatzen zait. Txikitatik kirol ezberdinak egin baditut ere saskibaloia da nire pasioa. Sei urte baloia ukitu gabe egon ostean, zapatilak jantzi eta kantxetara bueltatu naizen honetan, txoko honetan kirolak emakume izena eta aurpegia duela erakutsiko dizuet. Prest zaudete?"}, {"text_idx": "#000014", "text": "\u201cHerri kiroletan taldean funtzionatzen dugu eta oso garrantzitsua da elkarri jakintzak transmititzea\u201d\n\u201cPazientzia izaten ikasi beharra daukagu. Gaur egun, dena unean bertan nahi dugu, markak momentuan nahi ditugu, baina hori horrela ez dela ohartu beharra daukagu\u201d\nEz zen urrea distira egiten zuen guztia\nAntsietatea ere kirolarien egunerokotasunean presente\nEuskal zazpi talde Espainiar Estatuko goi mailako saskibaloiko txapelketetan"}]